Centrum pre deti a rodiny Banská Bystrica, Kollárova 29, 974 01 Banská Bystrica

**Výzva na poskytnutie informácií potrebných pre určenie predpokladanej hodnoty zákazky**

**a predloženie cenovej ponuky – prieskum trhu.**

Centrum pre deti a rodiny Banská Bystrica, pre účely výpočtu a určenia predpokladanej hodnoty zákazky na predmet: **„**Vypracovanie projektovej dokumentácie skutkového stavu k rekonštrukcii elektroinštalácie v RD na Sládkovičovej ulici 24 v Banskej Bystrici**“** uskutočňuje tento prieskum trhu, všetko v súlade s § 6 zákona zákon o verejnom obstarávaní s následným využitím doručených informácií pre výber dodávateľa postupom zadávania zákazky podľa § 1 ods. 15 zákona o verejnom obstarávaní a o zmene a doplnení niektorých zákonov.

**Pre daný účel Vám** Centrum pre deti a rodiny Banská Bystrica (ďalej len „verejný obstarávateľ“)zasielapodklady pre výpočet a určenie predpokladanej hodnoty predmetnej zákazky a následne podľa určenia predpokladanej hodnoty zákazky zabezpečí proces výberu dodávateľa predmetu zákazky.

Ak sa na základe výsledku vyhodnotenia predložených informácií potrebných pre určenie predpokladanej hodnoty zákazky doručených podľa tejto výzvy – prieskumu trhu, ktorý sa v prvom rade uskutočňuje pre účely výpočtu a určenia predpokladanej hodnoty predmetnej zákazky na poskytnutie služby preukáže, že predpokladaná hodnota zákazky daného predmetu zodpovedá finančnému limitu nižšiemu ako 5 000.- EUR (v zmysle platnej smernice 31/2016 o zadávaní zákaziek v rezorte MPSVaR SR) verejný obstarávateľ využije získané informácie poskytnuté v rámci tohto prieskum trhu pre uskutočnenie postupu zadávania zákazky podľa §1 ods. 15 zákona o verejnom obstarávaní.

Pre výber zmluvného partnera na dodanie a poskytnutie predmetu zákazky  vyhodnotí predložené informácie - cenové ponuky predložené uchádzačmi.

**1. Identifikácia verejného obstarávateľa**:

Názov: Centrum pre deti a rodiny Banská Bystrica

Adresa: Kollárova 29, 974 01 Banská Bystrica

IČO: 00624454

Kontaktná osoba: Mária Vigašová

Telefón: 048/2433004

Elektronická pošta: ekonom.banskabystrica@ded.gov.sk

Internetová adresa: [www.dedsvetluska.sk](http://www.dedsvetluska.sk)

**2. Názov predmetu zákazky**

„Vypracovanie projektovej dokumentácie skutkového stavu k rekonštrukcii elektroinštalácie

v RD na Sládkovičovej ulici 24 v Banskej Bystrici**“**

**3. Opis predmetu zákazky a jeho rozsah**

Predmetom zadávania zákazky je vypracovanie projektovej dokumentácie skutkového stavu (ďalej len „PD“) k rekonštrukcii elektroinštalácie v objekte RD na Sládkovičovej ulici 24 v BB.

Súčasťou predmetu zákazky je aj vypracovanie podrobného položkového rozpočtu stavby – výkaz výmer. Výkaz výmer musí byť spracovaný vo formáte EXCEL, zavzorcovaný.

Zhotoviteľ odovzdá objednávateľovi predmet zákazky v:

* šiestich vyhotoveniach v tlačenej forme,
* dvoch vyhotoveniach v digitálnej forme na DVD nosiči /USB kľúči.

Pre odborné posúdenie potrebných prác, materiálov je potrebná obhliadka.

**4. Druh zákazky**

- Služby.

Spoločný slovník obstarávania (CPV): 71320000-7 Inžinierske projektovanie

 71300000-1 Inžinierske služby

**5. Predpokladaná hodnota zákazky:**

 Hodnota bude určená na základe výsledkov poskytnutých informácií pre určenie

 predpokladanej hodnoty zákazky - na základe prieskumu trhu.

**6. Rozdelenie predmetu zákazky na časti/ variantné riešenie/ekvivalent**

Verejný obstarávateľ neumožňuje predloženie cenovej ponuky na časti. Cenovú ponuku

požaduje predložiť na celý predmet zákazky.

**Možnosť predloženia variantných riešení**

Verejný obstarávateľ neumožňuje predloženie variantných riešení. Ak súčasťou cenovej ponuky bude aj variantné riešenie, nebude takéto variantné riešenie zaradené do vyhodnotenia ponúk.

**7. Miesto dodania predmetu zákazky a plnenia je:**

 Miestom dodania predmetu zákazky je objekt CDR BB - rodinný dom na Sládkovičovej

 ulici 24, Banská Bystrica.

**8. Obchodné podmienky financovania predmetu zákazky/stanovenie ceny celkom za predmet zákazky**

Predmet zákazky bude financovaný z rozpočtu verejného obstarávateľa realizovaného formou bezhotovostného platobného styku na základe vystavenej faktúry po dodaní a prevzatí predmetu zákazky.

Faktúra je splatná v lehote najneskôr do 30 dní od jej doručenia, pokiaľ bude mať doručená faktúra náležitosti tohto dokladu.

Verejný obstarávateľ neposkytuje preddavok ani zálohovú platbu.

**9. Kritéria na vyhodnotenie cenových ponúk, spôsob ich uplatnenia**

Verejný obstarávateľ zvolil pre vyhodnotenie predložených ponúk zadávanej zákazky kritérium: **najnižšia cena celkom vrátane DPH,** čiže cena za celý predmet zákazky vrátane DPH (jediné kritérium) na základe § 44 ods. 3 písm. c) zákona o verejnom obstarávaní.

**Uchádzač musí byť v zmysle § 32 ods. 1 písm. e) zákona o VO oprávnený dodávať tovar, uskutočňovať stavebné práce alebo poskytovať službu.**

Ponuku uchádzača s najnižšou cenou celkom vrátane DPH, verejný obstarávateľ vyhodnotí ako úspešnú.

Návrh ceny celkom za predmet zákazky musí zahŕňať všetky náklady spojené s dodaním predmetu zákazky a jeho riadnym plnením.

Návrh ceny – návrh na plnenie kritéria verejný obstarávateľ žiada predložiť v ponuke v štruktúre a vo forme podľa prílohy č. 1.

Verejný obstarávateľ upozorňuje, že v prípade, ak úspešný uchádzač, ktorý v cenovej ponuke uviedol, že nie je platcom DPH a v priebehu postupu zadávania tejto zákazky alebo v priebehu plnenia jej plnenia sa stane platiteľom DPH, nemá nárok na zvýšenie ceny o hodnotu DPH.

Zhotoviteľ sa súčasne zaväzuje poskytnúť objednávateľovi odbornú súčinnosť pri vysvetľovaní súťažných podkladov v procese verejného obstarávania na výber zhotoviteľa stavebných prác v časti týkajúcej sa projektovej dokumentácie (žiadosti o vysvetlenia záujemcov, žiadosti o nápravu, žiadosti Úradu pre verejné obstarávanie). Zhotoviteľ je povinný poskytnúť súčinnosť s odbornou starostlivosťou na základe písomnej resp. e- mailovej žiadosti objednávateľa, a to v lehote 3 kalendárnych dní od jej doručenia zhotoviteľovi.

**10. Lehota na predloženie informácií pre potreby určenia predpokladanej hodnoty zákazky a cenovej ponuky**

Vašu cenovú ponuku Vás žiadame zaslať na adresu: ekonom.banskabystrica@ded.gov.sk, **najneskôr do 18.4.2022, do 15,00 hod.**

**11. Ďalšie informácie:**

Z postupu verejného obstarávania - predmetného prieskumu trhu, zabezpečovaného formou výzvy na predkladanie cenových ponúk pre oslovené subjekty a predkladateľov cenovej ponuky (ďalej aj ako „uchádzač“) nevyplývajú na základe predloženej cenovej ponuky žiadne nároky na vystavenie objednávky na plnenie predmetu zákazky, oprávnenia spojené s revíznymi postupmi podľa zákona o verejnom obstarávaní ani právo na úhradu nákladov spojených s jej predložením.

V Banskej Bystrici, dňa 8.4.2022

Za ochotu a spoluprácu Vám vopred ďakujeme.

Vypracovala:

Mária Vigašová

zamestnanec zodpovedný za verejné obstarávanie v CDR BB

Schválila:

Mgr. Ľubica Bľandová

riaditeľka centra

# Príloha č.1

# **Informácia pre určenie predpokladanej hodnoty zákazky –**

# **návrh ceny návrh na plnenie kritéria**

Kritérium na vyhodnotenie cenových ponúk: „Cena celkom za predmet zákazky“.

Vyhodnocovaný bude návrh na plnenie kritéria - návrh ceny na predmet zákazky - **„**Vypracovanie projektovej dokumentácie skutkového stavu k rekonštrukcii elektroinštalácie v RD na Sládkovičovej ulici 24 v Banskej Bystrici“ ako ceny celkom za celý predmet zákazky – súčet cien za predmet zákazky

|  |
| --- |
| **Údaje hospodárskeho subjektu – uchádzača :** |
| Obchodný názov: |  |
| Sídlo: |  |
| IČO: |  |
| DIČ: |  |
| Platca DPH: | áno/nie\* |
| Kontaktná osoba: |  |
| Telefón: |  |
| e-mail: |  |

\*Oslovený subjekt – hospodársky subjekt uvedie či je / nie je platcom DPH.

 Hospodársky subjekt vyhlasuje, že

**Je / nie je platcom DPH** \*

\*nehodiace preškrtnite

 **Návrh na plnenie kritéria – cena celkom za predmet zákazky**

|  |  |  |  |
| --- | --- | --- | --- |
|  | Cena celkom v eur bez DPH  | Hodnota DPH v eur | Cena celkom v eur s DPH |
| **Súčet cien za všetky položky**   |  |  |  |

V ............................ dňa, ..............................................

Za uchádzača:

Podpis oprávnenej osoby uchádzača: ..............................................................